Stanovisko Komisie podľa článku 251 ods. 2 tretí pododsek písm. c) Zmluvy o založení ES k zmenám a doplneniam Európskeho parlamentu k spoločnej pozícii Rady týkajúcej sa návrhu na Smernicu Európskeho Parlamentu a Rady o konečnej energetickej účinnosti a energetických službách (a ktorou sa zrušuje smernica Rady 93/76/EHS) COM (2003) 739 konečné znenie, C6-0298/2005-2003/0300 (COD)) ktorým sa mení a dopĺňa návrh Komisie podľa článku 250, odsek 2 Zmluvy o ES /* KOM/2006/0053 v konečnom znení - COD 2003/0300 */





[pic] | KOMISIA EURÓPSKYCH SPOLOČENSTIEV | Brusel, 7.2.2006 KOM(2006) 53 v konečnom znení 2003/0300 (COD) STANOVISKO KOMISIE podľa článku 251 ods. 2 tretí pododsek písm. c) Zmluvy o založení ES k zmenám a doplneniam Európskeho parlamentu k spoločnej pozícii Rady týkajúcej sa návrhu na SMERNICU EURÓPSKEHO PARLAMENTU A RADY o konečnej energetickej účinnosti a energetických službách (a ktorou sa zrušuje smernica Rady 93/76/EHS) COM (2003) 739 konečné znenie, C6-0298/2005-2003/0300 (COD)) KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES 2003/0300 (COD) STANOVISKO KOMISIE podľa článku 251 ods. 2 tretí pododsek písm. c) Zmluvy o založení ES k zmenám a doplneniam Európskeho parlamentu k spoločnej pozícii Rady týkajúcej sa návrhu na SMERNICU EURÓPSKEHO PARLAMENTU A RADY o konečnej energetickej účinnosti a energetických službách (a ktorou sa zrušuje smernica Rady 93/76/EHS) COM (2003) 739 konečné znenie, C6-0298/2005-2003/0300 (COD)) 1. ÚVOD V článku 251 ods. 2 tretí pododsek písm. c) Zmluvy o ES sa ustanovuje, že Komisia má predložiť stanovisko k zmenám a doplneniam navrhnutým v druhom čítaní Európskym parlamentom. Stanovisko Komisie k zmenám a doplneniam navrhnutými Európskym parlamentom sa uvádza nižšie. 2. VšEOBECNÉ INFORMÁCIE a) Dátum rozhodnutia Komisie: 10.12.2003. b) Dátum odovzdania Európskemu parlamentu a Rade: 11.12.2003. c) Dátum stanoviska Výboru regiónov: 17.6.2004. d) Dátum stanoviska Európskeho hospodárskeho a sociálneho výboru: 28.10.2004. e) Dátum stanoviska Parlamentu v prvom čítaní: 7.6.2005. f) Dátum politickej zhody v Rade: 28.6.2005. g) Dátum prijatia spoločnej pozície: 23.9.2005. h) Dátum stanoviska v druhom čítaní: 13.12.2005. 3. ÚčEL NÁVRHU Cieľom návrhu je podporovanie energetickej účinnosti a energetických služieb a rozvíjať trhy ako prostriedky, ktoré prispejú k ochrane životného prostredia a bezpečnosti dodávok energie. Tento návrh je určený na pomoc pri odstránení informačných, finančných, inštitucionálnych a ďalších prekážok, ktoré bránia realizácii veľkého potenciálu úspor energie, ktorý existuje vo všetkých členských štátoch. K dosiahnutiu tohto cieľa prispieva stanovenie požiadaviek v týchto oblastiach: zlepšenie informovanosti; zlepšenie kvalifikácie a akreditácie poskytovateľov služieb v oblasti energetiky a opatrení na zlepšenie energetickej efektívnosti, podpora finančných nástrojov úspor energie; zlepšenie tarifných základov; lepšie mechanizmy financovania; zlepšenie auditov v oblasti energetiky; a zlepšenie merania a účtovania. Aby sa zabezpečila maximálna možná implementácia smernice, v smernici sa takisto stanovuje ročný jednotný cieľ úspor energie ako aj záväzky verejného sektora usporiť energiu. Navyše sa ustanovujú záväzky na maloobchodníkov a distribútorov energie, aby sa zákazníkom poskytli energetické služby a zlepšila energetická účinnosť. Na meranie a hlásenie všetkých zlepšení energetickej účinnosti sa v smernici pre členské štáty takisto ustanovuje jednotná metodológia merania a požiadavky na nahlasovanie. 4. STANOVISKO KOMISIE K ZMENÁM A DOPLNEN iam európskym parlamentom 4.1. Zmeny a doplnenia prijaté Komisiou Komisia môže akceptovať všetkých ich 49 zmien a doplnení prijatých Európskym parlamentom v ich úplnom znení. Tieto zmeny a doplnenia sú výsledkom kompromisnej dohody medzi Európskym parlamentom a Radou dosiahnutej v druhom čítaní. Zmeny a doplnenia sú v súlade s cieľmi návrhu Komisie a úspechom v zavedení povinných prvkov, ktoré kompenzujú nedostatok súvisiacimi so záväzným cieľom energetických úspor a odlišný cieľ pre verejný sektor[1]. Kompromisný výsledok sa ľahšie dosiahol zavedením kompromisnej dohody – používaním zmeny a doplnenia 73 (článku 4, ods. 2) a zmeny a doplnenia 84 (článku 14, ods. 2)- vnútroštátnych plánov energetickej účinnosti a príslušných povinných požiadaviek na nahlasovanie. A navyše zavedením - použitím zmeny a doplnenia 75 (článku 5, ods. 1, podods. 2) – záväzných požiadaviek pre verejný sektor je kompromisný návrh pre Komisiu prijateľnejší. Zmeny a doplnenia spoločnej pozície sa týkajú najmä: - nových odôvodnení na objasnenie určitých podmienok ustanovených v článkoch, a najmä v článkoch 4, 5 a 6, v ktorých sa v tomto poradí ustanovujú ciele zamerané na úsporu, záväzky verejného sektora a záväzky maloobchodu s energiou a distribučné spoločnosti. - definícií (článok 3), ktoré rozširujú rozsah pôsobnosti smernice, aj keď len okrajovo. - zavedenia prechodných cieľov úspor na tretí rok uplatňovania smernice, ktoré sa majú oznámiť v prvom národnom akčnom pláne energetickej účinnosti do 30. júna 2007 spolu s prehľadom stratégie členského štátu o dosiahnutí prechodného cieľa a celkových cieľov úspor (článok 4, ods. 2). - systematických a presných požiadaviek na nahlasovanie členskými štátmi a Komisiou (článok 14) vrátane činnosti vo verejnom sektore (odôvodnenie 10 písm. b). - rozvoja merného systému zlepšenia energetickej účinnosti (článok 15 a prílohy I, III a IV). - zavedenia informatívneho zoznamu trhov premeny energie a čiastočných trhov, pre ktoré možno vypracovať referenčné hodnoty (príloha IV písm. a). - prijatia záväzkov pre verejný sektor vo vzťahu k energeticky účinným nákupom, nájmom, náhrade a prispôsobeniu budov (príloha V). 5. ZÁVER Podľa článku 250 ods. 2 Zmluvy o ES Komisia mení a dopĺňa svoj návrh, ako sa uvádza vyššie v texte. [1] Je vhodné pripomenúť, že Komisia odmietla spoločný postoj z dôvodu absencie povinných cieľov úspor a zvláštneho cieľa úspor pre verejný sektor.